stanford-oval/wikipedia huggingface dataset:
הרכבת הפרברית של מדריד

| --- | --- |


 מידע כללי
 מדינה:  ספרד
 עיר:  מדריד
 מפעיל:  RENFE
 מידע על ההקמה
 פתיחת המערכת:  1990 
 מידע על המערכת
 אורך המערכת:  370 ק"מ
 רוחב המסילה:  1668 מ"מ 
 מספר נוסעים ביום:  880,000 
 מספר הקווים:  9
 מספר התחנות:  96
 אתר רשמי
 תרשים המערכת
 
 
הרכבת הפרברית של מדריד (בספרדית: Cercanías Madrid) היא מערכת רכבות המשרתת את מדריד, בירת ספרד, ואת הערים באזור המטרופולין שלה. המערכת מופעלת על ידי חברת הרכבות הספרדית RENFE. כיום כוללת המערכת 96 תחנות ומסלולים באורך כולל של 370 קילומטרים.
סקירה > הרכבת הפרברית כחלק ממערך תחבורה כולל

הרכבת הפרברית במדריד מקושרת היטב לאמצעי התחבורה הנוספים בעיר ובסביבתה ומאפשרת הגעה פשוטה ונוחה מהפרברים לכל נקודה במדריד. המערכת מקושרת לשתי תחנות הרכבת הגדולות במדריד - אטוצ'ה וצ'מרטין, המאפשרות מעבר לשרות הרכבות הספרדי ולרכבת התחתית של מדריד. כמו כן, כוללת הרכבת הפרברית למעלה מ-20 תחנות קישור לקווי הרכבת התחתית. הרכבת הפרברית מקושרת גם לתחנת פרינצ'יפה פיו (Príncipe Pío), לשעבר תחנת הרכבת הצפונית של העיר, אשר משמשת כיום כבסיס אוטובוסים בין-עירוניים מרכזי. באמצעות קו  של הרכבת התחתית, המגיע לנמל התעופה מדריד-בראחס, מתאפשרת ההגעה מפרברי העיר לנמל התעופה באמצעות החלפת רכבת אחת.
סקירה > אזורים תפעוליים

רשות התחבורה האזורית מחלקת את הקהילה האוטונומית של מדריד למספר אזורים תפעוליים בצורת טבעות המקיפות את מרכז העיר מדריד בקטרים שונים. טבעת A כוללת את מרכז העיר, טבעות B2, B1 ו-B3 מרוחקות יותר מהעיר (בסדר עולה ביחס למרחק) וכוללות את שוליה הרחוקים ופרבריה, וטבעות C1 ו-C2 כוללות ערים הנמצאות מחוץ למטרופולין מדריד אך בגבולות הקהילה האוטונומית.
סקירה > כרטיסים ותעריפים

תעריפי הכרטיסים נקבעים לפי חלוקת האזורים התפעוליים של הרכבת הפרברית. הכרטיס הבסיסי מאפשר מעבר בין שני אזורים תפעוליים או יותר, ומחיר הכרטיס עולה עם כמות האזורים שהכרטיס מכסה, עד מעבר של שבעה אזורים. בנוסף לכרטיסים לנסיעה בודדת, קיימות כרטיסיות התקפות לעשר נסיעות וכרטיסים חודשיים המאפשרים שתי נסיעות ביום, שמחירם משתנים בהתאם לכמות האזורים הנדרשת.
סקירה > שעות פעילות ותדירות

הרכבת הפרברית פועלת בכל ימות השנה בין השעות 05:00 בבוקר לחצות. תדירות הרכבות משתנה ממקטע למקטע ונעה בין אחת לכ-4 דקות בשעות השיא בקטע שבין תחנת אטוצ'ה לבין תחנת צ'מרטין לבין אחת לשעתיים במקטעים המרוחקים במהלך סופי השבוע. קו C-9, בעל האופי התיירותי, פועל בשעות 09:30 - 20:30 בלבד.
היסטוריה > עד 1990

תחילתן של הרכבות הפרבריות במטרופולין מדריד בשנת 1851, אז נסללה מסילת הרכבת הראשונה בין מדריד לארנחואס. לאחר הכנסת הרכבות לשימוש סדיר, נפתחו במדריד שלוש תחנות רכבות מרכזיות: תחנת אטוצ'ה (Atocha) שממנה יצאו רכבות לדרום ולמזרח ספרד; תחנת הצפון (Estación del Norte, כיום תחנת פרינצ'יפה פיו) ממנה יצאו רכבו לצפון ספרד; ותחנת דליסיאס (Delicias), ממנה יצאה רכבות מערבה לליסבון, בירת פורטוגל. במקביל פעלו מספר חברות קטנות שהפעילו קווי רכבת בעיקר במסילה צרה.
בשנת 1941, לאחר מלחמת האזרחים הספרדית, חברות הרכבת שסבלו מקשיים הולאמו ואוחדו לחברת RENFE. בד בבד, החלו להיסגר קווי הרכבת במסילה הצרה, האחרון שבהם נסגר בשנת 1970. בשנת 1975 נפתחה תחנת צ'מרטין ופעילות הרכבת במדריד התחלקה בין תחנת אטוצ'ה, שהמשיכה לשמש את הקווים לדרום ולמערב ספרד, ובין תחנת צ'מרטין, אליה הועברו הקווים לצפון ומזרח ספרד וכן הקווים הבינלאומיים. בין תחנות אטוצ'ה וצ'מרטין מקשרת מנהרה שכרייתה החלה בשנות ה-30 והסתיימה בשנת 1968.
התפתחות ערי השינה בסביבת מדריד החלה רק בסוף שנות ה-60, והתמקדה בשני אזורים שונים במטרופולין:
היסטוריה > עד 1990 > אזור אנרס

קו הרכבת המרכזי מדריד-סראגוסה-ברצלונה עבר בעמק נהר האנרס ובערים אלקלה דה אנרס וגוודלחרה. הערים בקרבת קו הרכבת (קוסלדה, סן פרננדו דה אנרס, טורחון דה ארדוס ואלקלה עצמה), יחד עם מספר פרברים של מדריד עצמה, החלו להתפתח כערי שינה, שהתבססו על קו הרכבת לצורך ההגעה למדריד.
היסטוריה > עד 1990 > האזור מדרום למדריד

במקביל, החלו ערים שנחשבו עד אז ככפריות, בהן לגאנס וחטאפה, להתבסס כערי שינה. ערים אלו התבססו בתחילה בעיקר על אוטובוסים וכלי רכב פרטיים, אך עד אמצע שנות ה-70 הורחבה מערכת קווי הרכבת גם לערים אלו.
היסטוריה > החל מ-1990

בשנות ה-90, החלה RENFE להפריד את קווי הרכבת שלה לפי אזורי פעילות, ובכל אחד מיתגה את השרות עם סמלים וצבעים שונים. כחלק מהרפורמה, הרכבות במדריד נצבעו בצבעים אדום, לבן ואפור, וקווי הרכבת השונים מוספרו באופן עוקב. במקביל, חל שינוי במגמת ההתפתחות העירונית באזור מדריד, כאשר יוזמות ותוכניות בנייה חדשות, שהיו בעבר בעיקר בצפון-מזרח ובדרום-מערב העיר, החלו להתרכז באזור צפון-מערב העיר.
במענה למגמת ההתפתחות העירונית שהתעוררה, החלה RENFE בתוכנית שאפתנית להרחבת מערכת הרכבת הפרברית, באמצעות קישורה של תחנת הצפון המיושנת לתחנת אטוצ'ה. נתיב הקישור בין התחנות שזכה לשם "המסדרון הירוק" נפתח בשנת 1997, עבר באזורי תעשייה ישנים מדרום למרכז העיר, ובין היתר הביא לסלילתם של רחובות חדשים ולמיזמי מגורים סביבם.
בשנת 2000 הוארך קו C-1 של הרכבת הפרברית לערים אלקובנדס (Alcobendas) וסן סבסטיאן דה לוס רייס (San Sebastián de los Reyes), ובכך צמצם את תנועת כלי הרכב הכבדה בין ערים אלו למדריד. בשנת 2003 הוארך קו C-7 לקולמנר וייחו (Colmenar Viejo) וב-2004 הוארך קו C-5 לאומנס (Humanes). כמו כן, החלה לפעול תוכנית RENFE שקישרה בין תחנות חשובות במרכז מדריד באמצעות קווים ישירים.
היסטוריה > החל מ-1990 > פיגועי ה-11 במרץ 2004

ב-11 במרץ 2004 אירעה סדרת פיגועי טרור בארבע רכבות במערכת הפרברית של מדריד. אחת הרכבות הייתה רכבת דו-קומתית מגוודלחרה לתחנת צ'מרטין בקו C-2. שלוש הרכבות האחרות יצאו מאלקלה דה אנרס - שתיים בקו C-1 לאלקובנדס ואחת בקו C-7 לתחנת פרינצ'יפה פיו. שירותי הרכבת הפרברית חזרו לפעילות סדירה למחרת היום. בעקבות מתקפת הטרור חלה ירידה בשימוש ברכבות בטווח הקרוב, אך היקף הפעילות חזר לקדמותו כעבור זמן לא רב.
קווים

| קו | תחנות קצה ומרכזיות | אורך | תחנות |
| --- | --- | --- | --- |

|  | גוודלחרה - אלקלה דה אנרס - אטוצ'ה - רקולטוס - צ'מרטין | 65 ק"מ | 18 |

|  | צ'מרטין - סול - אטוצ'ה - ארנחואס | 57 ק"מ | 13 |

|  | פינטו - סן מרטין דה לה וגה | 15 ק"מ | 3 |

|  | אלקובנדס - סן סבסטיאן דה לוס רייס - צ'מרטין - סול - אטוצ'ה - פארלה | 66 ק"מ | 15 |

|  | קולמנר וייחו - סן סבסטיאן דה לוס רייס - צ'מרטין - סול - אטוצ'ה - פארלה | 66 ק"מ | 15 |

|  | מוסטולס - אטוצ'ה - פואנלבראדה - אומנס | 45 ק"מ | 23 |

|  | אלקלה דה אנרס - אטוצ'ה - רקולטוס - צ'מרטין - פרינצ'יפה פיו - אטוצ'ה - רקולטוס - צ'מרטין | 95 ק"מ | 30 |

|  | אל אסקוריאל - ויילבה - צ'מרטין - רקולטוס - אטוצ'ה | 78 ק"מ | 15 |

|  | סרסדייה - ויילבה - צ'מרטין - רקולטוס - אטוצ'ה | 78 ק"מ | 17 |

|  | סרסדייה - סן אילדפונסו | 18 ק"מ | 9 |

|  | ויילבה - פרינצ'יפה פיו - אטוצ'ה - רקולטוס - צ'מרטין - פיטיס | 59 ק"מ | 20 |
ראו גם

הרכבת התחתית של מדריד
הרכבת הקלה של מדריד
מפת האזורים התפעוליים לפי רשות התחבורה האזורית
הר פיירווד'ר (רכס פיירווד'ר)

ערך זה עוסק בהר בהרי סנט אליאס, על הגבול בין קנדה וארצות הברית. אם התכוונתם למשמעות אחרת, ראו .
| --- | --- |

הר פיירווד'ר (משמאל) והר קווינסי אדמס (מימין) - מבט מהאוקיינוס השקט
 מידע כללי
 גובה:  4,653 מ' 
 מדינה:  קנדה, ארצות הברית 
 מיקום:  אלסקה, קנדהקנדה
 רכס הרים:  רכס פיירווד'ר 
 קואורדינטות:  58°54′23″N 137°31′36″W﻿ / ﻿58.906388888889°N 137.52666666667°W﻿ / 58.906388888889; -137.52666666667
  (למפת אלסקה מוגדלת) ג'ונו אנקורג' פיירבנקס סיטקה קטצ'יקן אנאלסקה בארו נום קוצביו קנדה רוסיה האוקיינוס השקט ים ברינג ים צ'וקצ'י ים בופורהר פיירווד'ר(למפת אלסקה רגילה) ג'ונו אנקורג' פיירבנקס סיטקה קטצ'יקן אנאלסקה בארו נום קוצביו קנדה רוסיה האוקיינוס השקט ים ברינג ים צ'וקצ'י ים בופורהר פיירווד'ר(למפת קולומביה הבריטית רגילה) ויקטוריה ונקובר סארי קלונה קאמלופס פרינס ג'ורג' ארצות הברית אלברטה הטריטוריות הצפ. מע יוקון אלסקה האוקיינוס השקט הר פיירווד'ר(למפת קולומביה הבריטית מוגדלת) ויקטוריה ונקובר סארי קלונה קאמלופס פרינס ג'ורג' ארצות הברית אלברטה הטריטוריות הצפון-מערביות יוקון אלסקה האוקיינוס השקט הר פיירווד'ר
 
הר פיירווד'ר (באנגלית: Mount Fairweather; באופן רשמי, בקנדה, נקרא: Fairweather Mountain; אבל בפועל נעשה שימוש בשם: Mount Fairweather גם בקנדה), הוא הר ברכס פיירווד'ר, בהרי סנט אליאס; ההר ממוקם על הגבול בין מדינת אלסקה שבארצות הברית, לבין פרובינציית קולומביה הבריטית שבקנדה. בשל היותו על הגבול, ההר ממוקם על הגבול בין הפארק הלאומי גליישר ביי שבאלסקה, לבין הפארק הפרובינציאלי טאשנשיני-אלסק שבפרובינציית קלומביה הבריטית. בשל היותו על הגבול - הוא מוכר גם בשם "פסגת גבול מספר 164" (באנגלית:  Boundary Peak 164 או: US/Canada Boundary Point #164), בדומה לפסגות רבות אחרות לאורך מקטע גבול זה.
גובהו של הר פיירווד'ר 4,653 מטרים מעל פני הים, והוא ההר הגבוה ביותר בקולומביה הבריטית, ה-8 בגובהו בקנדה, וה-7 בגובהו בארצות הברית; הר פיירווד'ר הוא ההר ה-18 בגובהו ביבשת אמריקה הצפונית.
הר פיירווד'ר מתנשא לגובה של 3,961 מטרים מעל סביבתו.
הר פיירווד'ר הוא ההר ה-6 בהתנשאותו בקנדה, ה-18 בהתנשאותו ביבשת אמריקה הצפונית, וה-26 בהתנשאותו בעולם.
ההר ממוקם במרחק של 20 קילומטרים מחוף האוקיינוס השקט.
היסטוריה > מקור השם

שמו של ההר ניתן לו ב- 3 במאי 1778 על ידי קפטן ג'יימס קוק, ככל הנראה בשל מזג האוויר הטוב במיוחד שהייתה בעת מתן השם. באנגלית "פיירווד'ר" משמעו "מזג אוויר נוח" או "מזג אוויר נאה".
השם תורגם לשפות רבות:
הוא נקרא "הר בוטום" (בצרפתית: Mt. Beautemps; מילולית, בצרפתית: "מזג אוויר נאה") על ידי ז'אן-פרנסואה לה פרוז (באטלס שלו משנת 1786);
הר בואן-טיימפו (בספרדית: Buen-tiempo; מילולית, בספרדית: "הר מזג אוויר נאה") באטלס של הקרטוגרף הספרדי דיוניסיו אלקאלה גאליאנו (Dionisio Alcalá Galiano) משנת 1802;
"גורא חורושי-פוגודי" על ידי מחלקת ההידרוגרפיה של רוסיה.
היסטוריה > הטיפוס על ההר

הטיפוס המתועד הראשון לפסגת ההר היה ב-8 ביוני 1931 על ידי אלן קארפה (Allen Carpé) וטריס מור (Terris Moore). ניסיונות טיפוס רבים מתועדים שקדמו לשנה זו כשלו.
אקלים

למרות שמו, בהר פיירווד'ר יש תנאי מזג אוויר קשים בדרך כלל. הטמפרטורות בו נמוכות מאוד, עם קור מקפיא. בחודשים אוקטובר עד מאי הטמפרטורות בו הן מתחת לאפס. הטמפרטורה הממוצעת בחורף היא 20- מעלות צלזיוס, אך הגיעה בעבר אף ל 46-. הטמפרטורה בחודשי הקיץ, יוני עד  ספטמבר היא מעל לאפס אך לרוב אינה גבוהה: בין אפס לשש מעלות צלזיוס בלילה, ועד 12 מעלות ביום. יורדים ברכס  משקעים רבים בכל חודשי השנה,  מעל 2200 מ"מ בשנה בממוצע, בעיקר שלג.
הערות שוליים

↑  אתר השמות הרשמי של ממשלת קולומביה הבריטית
↑  מקובל להשתמש בתואר "Mount" להרים הנקראים על שם אישים, ובתואר "Mountain" להרים שאינם נקראים על שם אישים.
1 2 3 4 5 6 7 8 9 10 11  מידע גאוגרפי והיסטורי
↑  מזג האוויר ברכס פיירווד'ר (באנגלית)
| --- | --- |
בקרת זהויות :  GND: 4539322-9  VIAF: 240534623   WorldCat (עם VIAF): 240534623
העשור הראשון של המאה ה-2

העשור הראשון של המאה ה-2 הוא העשור שהחל ב-1 בינואר 100 והסתיים ב-31 בדצמבר 109.
אירועים בולטים בעולם

לבנים רומיות הופכות לחומר הבנייה העיקרי באימפריה הרומית
100: הקונסול טראיאנוס מייסד את העיר תימגאד שבצפון אפריקה
פרק זה לוקה בחסר. אנא תרמו לוויקיפדיה ו.
אירועים בולטים בעולם > מלחמה ופוליטיקה > מלחמות

101 - טראיאנוס יוצא למתקפה כנגד ממלכת דאקיה
105 - הרומאים כובשים את כרכ מן הנבטים.
106 - סיום כיבוש דאקיה על ידי האימפריה הרומית. הקמת פרובינקיה רומית.
אירועים בולטים בעולם > מלחמה ופוליטיקה > אירועים פוליטיים משמעותיים

102 - טראיאנוס חוזר לרומא לאחר ניצחון הרומאים במערכה נגד דאקיה.
כלכלה

פרק זה לוקה בחסר. אנא תרמו לוויקיפדיה ו.
אסונות

פרק זה לוקה בחסר. אנא תרמו לוויקיפדיה ו.
התנקשויות, חיסולים, וניסיונות התנקשות

פרק זה לוקה בחסר. אנא תרמו לוויקיפדיה ו.
מדע וטכנולוגיה

פרק זה לוקה בחסר. אנא תרמו לוויקיפדיה ו.
105 - הנייר מומצא בסין[דרוש מקור]
תרבות פופולרית

פרק זה לוקה בחסר. אנא תרמו לוויקיפדיה ו.
תרבות פופולרית > אדריכלות

103 - בפלמירה שבסוריה מוקם מקדש השמש לאל הבעל.
104 - האדריכל הסורי-יווני אפולודורוס מדמשק מקים גשר אבן מעל הדנובה עבור צבאו של טראיאנוס שעבר מעליו במלחמה הדאקיו-רומאית השנייה. הגשר היה באורך של מעל ל-1,000 מטרים, בגובה של כמעט 20 מטרים ורוחב של 15 מטרים. הגשר חיבר בין האזור בו נמצאת כיום סרביה עם רומניה (שנקראה אז דאקיה). במשך יותר מאלף שנים זה יהיה גשר הקשת הארוך ביותר בעולם.
אישים בולטים

פרק זה לוקה בחסר. אנא תרמו לוויקיפדיה ו.
טריאנוס, קיסר רומי
גשר טראיאנוס
הרפטולוגיה

מינים שונים של זוחלים ודוחיים.
הרפטולוג אוחז בגולגולת אליגטור
הרפטולוגיה (באנגלית: Herpetology, מיוונית: ἑρπετόν‏, herpeton – "חיה זוחלת") הוא ענף בזואולוגיה העוסק במחקר של זוחלים ודו-חיים.
ליתר דיוק, הרפטולוגיה עוסקת בבעלי חיים אקטותרמיים (מתחממים ממקור חיצוני) בעלי ארבע רגליים, שיש להם דם קר. בהתאם להגדרה זו, תחום ההרפטולוגיה אינו כולל חקר דגים. עם זאת, אין זה נדיר שאגודות מדעיות הרפטולוגיות ואיכתיולוגיות יעבדו יחדיו, ויפרסמו כתבי עת משותפים או ייערכו כנסים משותפים, כדי להגביר את זרימת הרעיונות בין שני התחומים. למעשה, אחד הארגונים ההרפטולוגיים היוקרתיים ביותר, "האגודה האמריקאית להרפטולוגיה ואיכתיולוגיה", משלב את שני התחומים כמשתמע משמו. כיום, קיימות אגודות הרפטולוגיות רבות שנוסדו על מנת לקדם את העניין הציבורי בזוחלים ודו-חיים, בין אם בשבי ובין אם בטבע.
אנשים המגלים עניין רב בהרפטולוגיה או כאלו המגדלים בביתם זוחלים או דו-חיים מתייחסים אל עצמם לעיתים כ"הרפרים" או "הרפרס" ("herpers").
"הרפ" ("Herp") הוא מונח בשפת הדיבור המתייחס לזוחל או לדו-חי. המונח נגזר מהביטוי הישן "הרפטייל" ("herpetile"), שלו שורשים בסיווג של ליניאוס, שקיבץ את הזוחלים ואת הדו-חיים תחת אותה המחלקה. למרות חוסר הרלוונטיות הטקסונומית המודרנית שלו, המונח התקבע בתור "הרפטולוגיה" ובשם "הרפטו-תרבות" (טיפול מעשי והרביה של זוחלים ודו-חיים).
תועלות

מטרה חשובה אחת של ההרפטולוגיה היא חקר האקולוגיה העולמית. בדרך כלל, בעלי החיים האלה רגישים במיוחד לשינויים סביבתיים ומהווים אינדיקטורים טובים להתרחשות שינויים אקולוגיים משמעותיים.
חלק מהרעלים ומהארס שזוחלים ודו-חיים מפיקים משמשים לרפואה. בין השאר, סוגים מסוימים של ארסי נחשים משמשים ביצירת נוגדי קרישה שעוזרים לטפל בנפגעי שבץ והתקפי לב.
אופי העיסוק בתחום

במדע אקדמי מודרני, נדיר למצוא אנשים המגדירים עצמם בראש ובראשונה כהרפטולוגים. רוב האנשים מתמקדים בתחום מסוים כגון אקולוגיה, אבולוציה, טקסונומיה, פיזיולוגיה או ביולוגיה מולקולרית ובתוך תחומים אלו מעלים שאלות הנוגעות או הנפתרות על ידי צפייה בזוחלים ודו-חיים. לדוגמה, ביולוג אבולוציוני שהוא גם הרפטולוג, יכול לבחון את התפתחותם של צבעי האזהרה בנחשים.
בתוך תחום ההרפטולוגיה ניתן להתמקד במחקר שדה, הרבייה ציבורית ופרטית, פעילות בצוות זואולוגי או כצוות במוזיאון, כאוצר, הוראה ועוד. קריירה בתחום ההרפטולוגיה מחייבת רקע מדעי נרחב ומגוון. אוניברסיטאות מעטות מציעות מסלול לימודים בתחום זה, ובהתאם לכך התחום תחרותי מאוד.
לקריאה נוספת

Kraig Adler (1989) Contributions to the History of Herpetology, Society for the study of amphibians and reptiles.
הערות שוליים

↑  Community Profile – herpers, באתר LiveJournal
| --- | --- |
בקרת זהויות :  NLI: 987007558049005171  BNE: XX530554  BnF: cb11978133g (data)  GND: 4159629-8  LCCN: sh85060464  NKC: ph114659
וולוו L340

| --- | --- |

וולוו L341, שנת 1952
 מאפיינים כלליים
 יצרן:  וולוו 
 מודל קודם:  וולוו Sharpnose 
 מודל אחריו:  וולוו סנאבה 
 משקל:  5,200 ק"ג 
 
וולוו L340, שנת 1955
וולוו L340, שנת 1955
וולוו L340 היא משאית קלה מתוצרת וולוו משאיות בבעלות יצרנית הרכב השוודית וולוו אשר יוצרה בין השנים 1950–1956.
דגם "וולוו L340" היה עדכון של המשאית וולוו LV101-112 שיוצרה משנת 1938–1950. הרכיבים המכנים היו זהים, אבל המשאית קיבלה חזית מודרנית יותר.
סך הכול יוצרו כ- 4,900 יחידות.
מפרט טכני ומידות

מנוע 6 צילינדרים, 3,670 סמ"ק המפיק 90 כ"ס
תמסורת ידנית - 4 מהירויות
בסיס גלגלים - 3,500 - 3,900 מ"מ
משקל - 5,200 ק"ג
ראו גם

וולוו
וולוו סנאבה
וולוו שארפנוז
לקריאה נוספת

ספר הוראות  וולוו L340 שנת 1951
תמונות וולוו L340
ועדת בנסן

ועדת בנסן (De Bunsen Committee) הייתה ועדה בריטית בראשות הדיפלומט הבריטי, ברונט, סר מוריס דה בנסן(אנ').
הוועדה מונתה ב-1915 על ידי ראש הממשלה הבריטית, הרברט הנרי אסקווית', על מנת לקבוע את המדיניות כלפי האימפריה העות'מאנית במהלך ולאחר מלחמת העולם הראשונה.
דו"ח הוועדה. מיום 30 ביוני 1915, קבע כי קיומה של ממלכה עות'מאנית בלתי-תלויה. תוך ביזור שיטת המנהל שלה, הוא הדבר התואם ביותר את האינטרסים של בריטניה. אולם משהתקדמה המלחמה סיפק הדו"ח את ההנחיות לממשלת בריטניה למשא ומתן עם צרפת, איטליה ורוסיה בנוגע לחלוקתה של האימפריה העות'מאנית והיווה בסיס למדיניות הבריטית במזרח התיכון.
בנוגע לארץ-ישראל, קבעה הוועדה כי אין מקום לתביעות צרפתיות או בריטיות וכי, בדומה לרעיונות שהעלו קודם לכן סר אדמונד בראו (Sir Edmund George Barrow) ואדוארד גריי, המעצמות חושדות האחת בשנייה ואינן סומכות האחת על רעותה ולכן יש צורך בנייטרליזציה ובבינאום של ארץ-ישראל, וגורלה יהיה נושא למשא- ומתן עתידי.
הדין-וחשבון שהנפיקה הוועדה לא התייחס לציונות או לשאלה היהודית.
ויקיפדיה הפולנית

| --- | --- |


 סוג:  אנציקלופדיית אינטרנט חופשית
 הקמה:  26 בספטמבר 2001 
 בעלות:  קרן ויקימדיה 
 שפה:  פולנית 
 הרשמה:  לא חובה
 ערכים:  1,629,971
 https://pl.wikipedia.org/ 
 הסטטיסטיקה של ויקיפדיה הפולנית
  סטטיסטיקת צפיות של ויקיפדיה הפולנית ב-30 הימים האחרונים   קטגוריה:דפים עם גרפים מושבתים באופן זמני –  ההרחבה Graph להצגת תרשימים שיחת תבנית:גרף#שימו לב: הגרפים לא מוצגים בוויקיפדיה!!!.
 
ויקיפדיה הפולנית (פולנית: Wikipedia polskojęzyczna או Wikipedia, wolna encyklopedia) היא הגרסה הפולנית של ויקיפדיה, שהייתה לוויקיפדיה התשיעית שנפתחה, ב-26 בספטמבר 2001. נכון ליולי 2019 הייתה ויקיפדיה הפולנית הוויקיפדיה ה-10 בגודלה בעולם. כמו כן, היא הוויקיפדיה השנייה בגודלה מבין השפות הסלאביות לפי מספר ערכיה, לאחר ויקיפדיה הרוסית.
נכון ל-2 באוקטובר 2024 ישנם בוויקיפדיה הפולנית 1,629,971 ערכים.
ויקיפדיה הפולנית על ציר הזמן

27 בינואר 2005: מייסדי ויקיפדיה הפולנית קיבלו את הפרס "אזרחי האינטרנט של השנה 2004".
יולי 2005: tsca.bot, אחד מהבוטים של ויקיפדיה הפולנית, תוכנת להעלות סטטיסטיקות מדפים ממשלתיים רשמיים על העיריות של צרפת, פולין ואיטליה. תוך מספר חודשים, הבוט העלה למעלה מ-40,000 ערכים חדשים.
4 בספטמבר 2005: ויקיפדיה הפולנית עקפה את ויקיפדיה ההולנדית במספר הערכים. אולם, כ-5 ימים לאחר מכן, היא חזרה למקום השביעי לאחר שנעקפה על ידי הוויקיפדיה האיטלקית.
18 בספטמבר 2005: ויקיפדיה הפולנית עקפה את הוויקיפדיה השוודית והפכה לוויקיפדיה השישית בגודלה.
23 בספטמבר 2005: ויקיפדיה הפולנית עקפה את הוויקיפדיה האיטלקית והפכה לוויקיפדיה החמישית בגודלה.
15 בינואר 2006: ויקיפדיה הפולנית עקפה את ויקיפדיה היפנית והפכה לוויקיפדיה הרביעית בגודלה.
24 בספטמבר 2013: ויקיפדיה הפולנית חצתה את רף מיליון הערכים.
גרף המתאר את עליית הערכים בוויקיפדיה הפולנית
וולפגנג זייפן

| --- | --- |
אין תמונה חופשית
 לידה:  1956 (בן 68 בערך) ברגהיים על הנהר ארפט, גרמניה (בזמנו "גרמניה המערבית") 
 מוקד פעילות:  גרמניה 
 מקום לימודים:  Catholic University of Church Music St. Gregorius, Robert Schumann Hochschule 
 עיסוק:  נגן עוגב, מלחין, מנצח, מורה
 שפה מועדפת:  גרמנית 
 כלי נגינה:  עוגב 
 www.wolfgangseifen.de
 
וולפגנג זייפן (בגרמנית: Wolfgang Seifen, נולד בשנת 1956 בברגהיים על הנהר ארפט) הוא נגן עוגב ומלחין גרמני.
ביוגרפיה > ילדות וצעירות

וולפגנג זייפן נולד בשנת 1956 בברגהיים על הנהר ארפט במדינת נורדריין-וסטפאליה בגרמניה, בזמנו גרמניה המערבית. את שיעורי הפסנתר ותורת המוזיקה קיבל מהרמן קרלינג. החל משנת 1967 למד בגימנסיה למוזיקה שליד קתדרלת רגנסבורג (Regensburger Domspatzen)
אחר כך בשנים 1973–1976 למד מוזיקה כנסייתית בגרגוריוסהאוס באאכן, וניגן זמן מה בעוגב כנסיית ניקולאוס באאכן. בשנים 1977–1980 ניהל את התזמורת הקאמרית של הסטודנטים באאכן. ב-1978 הקים את המקהלה Capella cantica. בשנים 1976–1983 הוא ניגן בכנסיית סבסטיאן הקדוש בנטטל(אנ')-לובריך(אנ').
ביוגרפיה > המשך פעילותו האמנותית

ב-1983 התמנה זייפן לנגן עוגב של בזיליקת מרים הפונטיפיקלית (אפיפיורית) בקוולאר. הוא ניגן בה על העוגב על שם זייפרט, ופעל גם כמנצח מקהלה ותזמורת, כמורה וכמלחין.
בשנים 1992-1989 לימד זייפן נגינת עוגב בבית הספר הגבוה למוזיקה ולאמנויות הבמה בשטוטגרט ובשנים 2000-1992 בבית הספר הגבוה על שם רוברט שומאן בדיסלדורף. בשנת 2000 הוא התמנה לפרופסור לאלתור באוניברסיטה לאמנויות בברלין.
ב-2004 היה לנגן העוגב של כנסיית הזיכרון על שם הקייזר וילהלם בברלין.
בכנסייה זו מנהל זייפן את הפסטיבל הבינלאומי לאלתורים בעוגב ויחד עם הלמוט הפט הוא מנהל את סדרת הקונצרטים לעוגב "מייסטרקונצרטה ברלין" (Meisterkonzerte Berlin). זייפן הוציא לאור מאמרים וספרים על בניית העוגבים ועל האלתורים בעוגב והלחין יצירות רבות למקהלה, עוגב ולהרכבים קאמריים. הוא השתתף בתוכניות רדיו וטלוויזיה והקליט תקליטורים עם אלתורים בעוגב.
בין היתר הוא הופיע בישראל בסדרת הקונצרטים קולות 2000 בכנסיית הדורמיציון בירושלים.
מבחר יצירות > יצירות מקור

Missa Solemnis "Tu es Petrus" (מיסה חגיגית "אתה פטרוס")
-בוצעה בבכורה בברלין ב-15 באפריל 2007. הולחנה לכבוד יום הולדתו ה-80 של האפיפיור בנדיקטוס השישה עשר.
Solo-Gesänge mit Klavier- und Orgelbegleitung (שירי סולנים בליווי פסנתרן ועוגב)
Johannes-Passion (הפסיון לפי יוחנן למקהלה ולסולנים)
Missa Solemnis (מיסה חגיגית) למקהלה ולעוגב קונצרטי
Messe in G (מיסה בסול) למקהלת א קפלה מעורבת, קטעי מקהלה למקהלת נשים ולמקהלת גברים
Triptyque Symphonique (טריפטיך סימפוני) למקהלה, סולנים, תזמורת גדולה ועוגב
קונצ'רטו לעוגב ולתזמורת
שלושה קטעים לעוגב
Choralvorspiele für Orgel (פרלודים כוראליים לעוגב)
Charakterstücke für Orgel (קטעי אופי לעוגב)
קטע קונצרטי לעוגב - לרגל חנוכת העוגב על שם ריגר באולם הקונצרטים של מקהלת הקתדרלה של רגנסבורג (Regensburger Domspatzen)
Fantaisie Populaire (פנטזיה עממית) - הוזמנה בשנת 1987 לרגל ביקור האפיפיור יוחנן פאולוס השני בעת העלייה לרגל לבזיליקת מרים בקוולאר.
Messe du Mariage für Orgel (מיסת חתונה לעוגב)
מבחר יצירות > עיבודים

Messe Solennelle (מיסה חגיגית) למקהלה, תזמורת ועוגב מאת לואי ויירנה
סימפוניה ברה מינור מאת אלכסנדר גילמאן למקהלה, סולנים, תזמורת ועוגב
אהבת משורר מאת רוברט שומאן למקהלה מעורבת ופסנתר
שירים ללא מילים מאת פליקס מנדלסון-ברתולדי
רפסודיה בסול מינור מאת יוהנס ברהמס- עיבוד לעוגב
סונטינה בלה מינור מאת מקס רגר - לעוגב
Aufschwung (תנופה) מתוך קטעי פנטזיה מאת רוברט שומאן - לעוגב
בלדה בסול מינור לפסנתר מאת אדוורד גריג - לעוגב
המשפט הראשון מן הקונצ'רטו לפסנתר בלה מינור -מאת שומן - לעוגב.
העשור הראשון של המאה ה-5

העשור הראשון של המאה ה-5 הוא העשור שהחל ב-1 בינואר 400 והסתיים ב-31 בדצמבר 409.
אירועים בולטים בעולם

פרק זה לוקה בחסר. אנא תרמו לוויקיפדיה ו.
אירועים בולטים בעולם > מלחמה ופוליטיקה > מלחמות

400 - פלישתו הראשונה של אלאריק לאיטליה (תאריך משוער)
400 - הונדלים מתחילים במסעם מערבה מדאקיה והונגריה (תאריך משוער)
400 - בנייתה וכיבושה של זימבבואה הגדולה מתחילים (תאריך משוער)
400 - תאריך הכיבוש הידוע הראשון של אי הפסחא (תאריך משוער)
401 - הוונדלים מתחילים במסעם מערבה מדאקיה והונגריה (תאריך משוער)
401 - הוויזיגוטים מתחילים במסע הרס ברחבי איטליה
402 - הגנרל הרומי סטיליקו קורא לכוחות מגבולות האימפריה הרומית להתגונן מפני פלישת הויזיגותים. ב-6 באפריל הוא מביס אותם בקרב פולנטיה
403 - אלאריק הויזיגותי עוזב את איטליה אחרי ניסיון ראשון כושל לפלוש אליה
31 בדצמבר 406 - ונדלים, אלאנים ושוואבים חוצים את הריין ומתחילים בפלישה לגאליה
407 - קונסטנטינוס השלישי מוביל את כל יחידות הצבא בבריטניה לגאליה. פעולה זו נחשבת לנסיגה של האימפריה הרומית מבריטניה
קיץ 408 - קונסטנטינוס השלישי לוכד את ספרד ומשמיד את נאמני רומא המגינים עליה
ספטמבר 407 - אלאריק מלך הויזיגותים מטיל מצור על רומא
אירועים בולטים בעולם > מלחמה ופוליטיקה > אירועים פוליטיים משמעותיים

400 - הכריזנטמה מגיעה ליפן (תאריך משוער)
401 - אינוקנטיוס הראשון יורש את אנסטסיוס הראשון על כס האפיפיור
402 - קומרג'יבה מגיע לצ'נגן ומתחיל לתרגם טקסטים בודהיסטים לסינית
403 - יוחנן כריסוסטומוס, בישוף קונסטנטינופול מודח ומגורש אך נקרא לחזור שוב כעבור זמן קצר ומוגלה שוב
404 - אטיקוס מקונסטנטינופול הופך לפטריארך קונסטנטינופול
404 - הקיסר הונוריוס מעתיק את בירת האימפריה המערבית מרומא לרוונה
404 - טלמכוס הקדוש הופך למרטיר
405 - החצר היפנית מאמצת באופן רשמי את שיטת הכתיבה הסינית (תאריך משוער)
405 - הקיסר הונוריוס סוגר את הקולוסיאום
405 - האלפבית הארמני מומצא על ידי מסרוב משדוץ
405 - סטיליקו מורה על שריפת ספרי הסיבילות ברומא
406 - הרומאים גורשו מבריטניה.
407 - גונדריק הופך מלך הונדלים והאלאנים אחרי מות אביו גודיגיזל
408 - תאודוסיוס השני יורש את אביו ארקדיוס כקיסר המזרח באימפריה הרומית
כלכלה

פרק זה לוקה בחסר. אנא תרמו לוויקיפדיה ו.
אסונות

פרק זה לוקה בחסר. אנא תרמו לוויקיפדיה ו.
התנקשויות, חיסולים, וניסיונות התנקשות

פרק זה לוקה בחסר. אנא תרמו לוויקיפדיה ו.
408 - פלביוס סטיליקו הוצא להורג
מדע וטכנולוגיה

פרק זה לוקה בחסר. אנא תרמו לוויקיפדיה ו.
תרבות פופולרית

פרק זה לוקה בחסר. אנא תרמו לוויקיפדיה ו.
תרבות פופולרית > דת

400 - פרסום וולגטה - תרגום התנ"ך וספרי הברית החדשה לשפה הלטינית.
400 - פרסום פשיטתא - תרגום התנ"ך וספרי הברית החדשה לשפה הסורית.
405 - הירונימוס מפרסם את הוולגטה, תרגום התנ"ך ללטינית.
406 - תרגום התנ"ך לשפה הארמנית על ידי מסרוב משדוץ.
אישים בולטים

פרק זה לוקה בחסר. אנא תרמו לוויקיפדיה ו.
רבן גמליאל השישי
הירונימוס
אישים בולטים > מנהיגי עולם בולטים

פלביוס אוגוסטוס הונוריוס
פלאביוס ארקדיוס אוגוסטוס
אליה אודוקסיה
אנטמיוס
פלביוס סטיליקו
אלאריק הראשון
ריצ'ו, קיסר יפן
האנזי, קיסר יפן
סְה-מָה אָן דִי, קיסר סין משושלת ג'ין
יזדגרד הראשון
און, מלך אקסום
אירופה ואזור הים התיכון בשנת 400